Ludwig van Heyden

Ludwig Heinrich Sigismund van Heyden (vene keeles Логин Логинович Гейден; 6. jaanuar 1806 Peterburi – 20. juuni 1901 Peterburi) oli hollandi päritolu Venemaa mereväeohvitser (admiral) ja riigitegelane, krahv. 

Ludwig van Heyden oli viitseadmirali auastmes Tallinna sadama kõrgeim komandör ja sõjakuberner aastatel 1856–1859.Genealogisches Handbuch der baltischen Ritterschaften, Estland, Teil 2.3, Görlitz 1930, lk. 301

Ludwig van Heyden on maetud Novodevitšje kalmistule Peterburis.

Perekond

Ludwig Heinrich Sigismund van Heyden sündis Eestimaa kubermangus elanud ja sel ajal 2. järgu kapteni auastmes Balti laevastikus teeninud riigikrahvi Lodewijk van Heydeni ja Anne-Marie Akeleye pojana.

Sõjaväeteenistus

Pärast Paažikorpuse lõpetamist 14-aastaselt anti talle mitšmani auaste ning ta osales noorelt Otto von Kotzebue ümbermaailmareisil fregatil Predprijatije. 1827 osales leitnandina Navarino lahingus, mille eest pälvis 20-aastaselt 4. järgu Püha Vladimiri ordeni.

Kui ta oli 23-aastane, autasustati teda 4. järgu Püha Georgi ordeniga 18-kuulises sõjalaevastiku kampaanias osalemise eest (Vene-Türgi sõda (1828–1829))Граф Л.Л.Гейден.

Keiser Nikolai I määras ta pärast keisritroonile tõusmist oma tiibadjutandiks. Aja jooksul teenis van Heyden välja kõik staabiohvitseri auastmed: eskaadri major (эскадр-майор).  juhatajana (staabiülemana) oli ta Sõjamerejõudude Peastaabi valvekindral, Tallinna sadama kõrgeim komandör ja sõjakuberner.

3. aprillil 1849 nimetati ta kindraladjutandiks. 1895 nimetati ta Riiginõukogu liikmeks.biografija.ru: Гейден граф Логин Логинович

Isiklikku

30. jaanuaril 1835 abiellus ta Aleksandra Hrapovitskajaga (1814–1883), kes oli Peterburi kubermangu tsiviilkuberneri (1826–1835) salanõuniku Ivan Semjonovitš Hrapovitski (1786–1864) tütar.

Autasud
Püha Vladimiri ordeni 4. klass (1827), Navarino lahingu eest.
Püha Vladimiri ordeni 2. klass
Püha Georgi ordeni 4. klass
Püha Anna ordeni 1. klass
Prantsusmaa Auleegioni ohvitseririst
Püha Vladimiri ordeni 1. klass (1876) 
Püha Andrease orden (1879) 
Nikolai I, Aleksander II ja Aleksander III portreed (1892)museum.vladimir.ru

Viited

Välislingid
Tartu Ülikooli Ajaloo muuseum: Heyden, Ludwig von (Charles Borchardti foto) Andmed ESTERis

Kategooria:Eestimaa inimesed
Ludwig Heinrich Sigismund van
Kategooria:Hollandi inimesed
Kategooria:Tallinna sadama peakomandörid
Kategooria:Venemaa keisririigi admiralid
Kategooria:Venemaa keisririigi Riiginõukogu liikmed
Kategooria:Vene Tallinna sõjakubernerid
Kategooria:Püha Andreas Esmakutsutu ordeni kavalerid
Kategooria:Püha Georgi IV klassi ordeni kavalerid
Kategooria:Püha Vladimiri I klassi ordeni kavalerid
Kategooria:Püha Vladimiri II klassi ordeni kavalerid
Kategooria:Püha Vladimiri III klassi ordeni kavalerid
Kategooria:Püha Anna III klassi ordeni kavalerid
Kategooria:Auleegioni rüütlid
Kategooria:Sündinud 1806
Kategooria:Surnud 1901